Bostonski davitelj
<s>Bostonski davitelj () je naziv za serijskog ubicu ili nekoliko ubica koji su na području Bostona, u američkoj državi Massachusetts, izvršili niz od 13 ubistava žena od 1962. do 1964. godine.</s><s>Žrtvama, čiji je raspon starosti bio od 19 do 85 godina, je bilo zajedničko to da su prije ubistava bile seksualno zlostavljane, a potom zadavljene, isto kao i da su ubijene u svojim stanovima i kućama bez tragova provale i nasilnog ulaska, zbog čega se smatralo da je ubica prethodno, izdajući se za policajca ili radnika za održavanje, stekao njihovo povjerenje.</s><s>Ubistva su izazvala veliku pažnju u tadašnjoj američkoj javnosti i izazvala opsežnu kriminalističku istragu koja je završena u oktobru 1964. kada je profesionalni kriminalac Albert DeSalvo, nedugo nakon hapšenja za pokušaj silovanja, priznao ubistva.</s><s>DeSalvo je kasnije osuđen na doživotni zatvor, ali je nekoliko godina kasnije povukao priznanje i tvrdio je da nije Bostonski davitelj sve do 1973. godine kada je ubijen u zatvoru.</s><s>Nakon toga je slučaj nastavio izazivati pažnju historičara i true crime pisaca, uključujući i neke članove rodbine žrtava koji su počeli tvrditi da DeSalvo nije Davitelj, odnosno da je riječ o nizu nepovezanih ubistava.</s><s>Godine 2013. je, pak, DNK analiza potvrdila da je DeSalvo počinitelj posljednjeg od 13 ubistava.</s>

<s>1962
1963
1964
Američki kriminalci
Serijski ubice
Historija SAD (1945–1964)
Davitelj</s>

